SKRIFTLIG FORESPOERGSEL E-1047/96 af José Barros Moura (PSE) til Kommissionen (13. maj 1996)

Om: Stemmeret til kommunalvalg i Luxembourg

I artikel 1 i den luxembourgske lov af 28. december 1995 er der gjort brug af den mulighed for undtagelse, som er fastlagt i artikel 12, litra a, i Raadets direktiv nr. 94/80/EF ((EFT L 368 af 31.12.1994, s. 38. )), idet det kraeves, at vaelgere skal have haft opholdstilladelse i landet i mindst 6 aar og bopael i landet i de sidste syv aar. Loven traadte i kraft den 1. januar 1996, og i artikel 5 (4. led) er det bestemt, at ansoegning om optagelse paa valglisten skal indgives »avant le 1er avril de l'année en cours« (inden den 1. april i indevaerende aar). Endelig indeholder loven om valgret en bestemmelse om, at valgene gennemfoeres paa grundlag af valglister, der revideres aaret inden det aar, hvor valget finder sted.

Samlet foelger det af disse bestemmelser, at den periode paa 6 aar, hvor man skal have haft opholdstilladelse, som skal vaere afsluttet ved optagelsen paa valglisten den 1. april, bliver lagt sammen med den tid, der gaar frem til inden valget det foelgende aar.

Eftersom de luxembourgske kommunalvalg i princippet vil finde sted i september 1999, vil der i realiteten gaa syv et halvt aar!

Undtagelsesbestemmelsen i artikel 12, litra a, i direktivet fastsaetter en maksimumperiode for det tidligere ophold, som den paagaeldende medlemsstat kan kraeve (..«et naermere fastsat tidsrum, som dog ikke maa overstige...«). Det er foelgelig noedvendigt at tilpasse den luxembourgske lov til direktivet.

Hvordan skal den luxembourgske lov fortolkes/vurderes, idet den ikke boer vaere i modstrid med direktivet, som i oevrigt forbyder medlemsstaterne at indfoere bestemmelser, som ikke er »passende, noedvendige« eller staar »i rimeligt forhold til de oenskede maal«, eller som strider imod traktaten og de generelle retsprincipper (artikel 5, stk. 3)?

Hvilke foranstaltninger agter Kommissionen at traeffe med henblik paa at forhindre, hvad der ville vaere et aabenlyst brud paa EU-traktaten og en reel afvisning af det europaeiske statsborgerskab samt en forskelsbehandling, der yderligere ville skaerpe den undtagelsesbestemmelse, der allerede er blevet indroemmet Luxembourg?

Svar afgivet paa Kommissionens vegne af Mario Monti (2. juli 1996)

Artikel 12, stk. 1, i Raadets direktiv 94/80/EF omhandler saertilfaelde, hvor antallet af unionsborgere, der har bopael i en medlemsstat, hvori de ikke har statsborgerskab, overstiger 20% af den samlede befolkning. Ifoelge direktivet kan en saadan medlemsstat fastsaette betingelser vedroerende valgret og valgbarhed for de unionsborgere, som har haft opholdstilladelse i et naermere fastsat tidsrum. Disse betingelser foejes til dem, der kraeves for den paagaeldende medlemsstats borgere.

Ifoelge ovennaevnte direktivs artikel 2, 3 og 12 skal alle betingelserne vaere opfyldt paa en bestemt dato, kaldet skaeringsdatoen. Skaeringsdatoen fastlaegges i den nationale lovgivning og er den dato, hvor unionsborgerne og borgerne i den paagaeldende medlemsstat skal opfylde betingelserne for valgret og valgbarhed. Den falder sammen med datoen for revision af valglisterne.

I Luxembourg revideres disse lister hvert aar den 1. april. Paa denne dato skal luxembourgske borgere og unionsborgere med bopael i denne medlemsstat opfylde alle betingelserne for valgret og valgbarhed. Det er derfor Kommissionens synspunkt, at der i den luxembourgske lovgivning ikke diskrimineres med hensyn til betingelser for optagelse paa valglisten.